ZAPISNIK
11. sjednice Vijeća Mjesnog odbora „Hrvatski narodni vladari”
održane u ponedjeljak, 25. travnja 2022. u 18.00 sati, u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Mladineo, Anja Pletikosa, Vanja Zubović, Tamara Bjažić Klarin i Jadranka Čučković.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne sve članice Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 10. sjednice održane 21. ožujka 2022. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 11. sjednice.

Prijedlog dnevnog reda:
DNEVNI RED:

1. Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene - mišljenje, daje se 
2. Prijedlog Odluke o izradi izmjena i dopuna Urbanističkog plana uređenja Slobodne carinske zone Jankomir, mišljenje, daje se 
3. [bookmark: _heading=h.gjdgxs]Zahtjev za izradu studije usporavanja prometa na križanju Smičiklasova - Račkoga - Đorđićeva 
4. Korištenje prostora Mjesnog odbora „Hrvatski narodni vladari“
5. Prenamjena parkirnih mjesta
6. Označavanje pješačkih prijelaza
7. Daljnje aktivnosti i zadaci Mjesnog odbora „Hrvatski narodni vladari“
8. Razno


Prisutne članice Vijeća Mjesnog odbora „Hrvatski narodni vladari” nakon rasprave jednoglasno usvajaju predloženi dnevni red.


1. Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene - mišljenje, daje se 

Vijećnice su kratko raspravile ovu temu. S četiri glasa za podržale su navedenu Odluku dok je jedna vijećnica bila suzdržana. 
Vijeće, nakon rasprave, većinom glasova donosi sljedeći
ZAKLJUČAK

o Nacrtu prijedloga odluke o izmjenama i dopunama Odluke o davanju u zakup     
                        i na drugo korištenje površina javne namjene


1. Vijeće Mjesnog odbora “Hrvatski narodni vladari” daje pozitivno mišljenje o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene

2. Ovaj će zaključak biti dostavljen Vijeću Gradske četvrti Donji grad.



2. Prijedlog Odluke o izradi izmjena i dopuna Urbanističkog plana uređenja Slobodne carinske zone Jankomir - mišljenje, daje se 

Vijećnice su nakon kratke rasprave odlučile jednoglasno podržati zaključke relevantnog Mjesnog odbora i Vijeća gradske četvrti koji su nadležni za Slobodnu carinsku zonu Jankomir.  
Vijeće jednoglasno donosi sljedeći

ZAKLJUČAK

o Prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir


I. Vijeće Mjesnog odbora „Hrvatski narodni vladari“ daje pozitivno mišljenje o Prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir.

II. Ovaj će Zaključak biti dostavljen Vijeću Gradske četvrti Donji grad na daljnje postupanje.


3. Zahtjev za izradu studije usporavanja prometa na križanju Smičiklasova - Račkoga - Đorđićeva 

Vijećnice su raspravljale o problematici vezanoj uz skretanje iz Račkoga u Smičiklasovu u vremenu kad je pješacima i automobilima zeleno. Zaključeno je da je potrebno na neki način usporiti promet na tom skretanju pogotovo uzimajući u obzir da je to skretanje u neposrednoj blizini OŠ Ivan Mertz te u blizini Traumatološke bolnice i Doma umirovljenika Medvešćak. Razgovaralo se i o pješačkom prijelazu na Dukljaninovoj. Odlučeno je da će se od Gradskog ureda za obnovu, izgradnju, prostorno uređenje, graditeljstvo, komunalne poslove i promet tražiti izrada rješenja o usporavanju prometa.
Vijeće jednoglasno donosi: 

     ZAKLJUČAK

o potrebi usporavanja prometa na križanju Ulice Franje Račkoga i Smičiklasove ulice

1. Vijeće Mjesnog odbora „Hrvatski narodni vladari“ traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet izradu adekvatnog rješenja o usporavanju prometa uzimajući u obzir da je to skretanje u neposrednoj blizini Osnovne škole Ivan Mertz te u blizini Traumatološke bolnice i Doma umirovljenika Medvešćak. 
2. Ovaj će zaključak biti dostavljen Vijeću Gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


4. Korištenje prostora Mjesnog odbora „Hrvatski narodni vladari“

Vijeće je zaprimilo zahtjeva Udruge ARTIZANAT za korištenje prostora Mjesnog odbora te jednoglasno donijelo sljedeći:


Z A K L J U Č A K

l.  Udruzi ARTIZANAT odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, 2. i 4. i 5. (kada postoji) četvrtak u mjesecu od 17 do 21 sat.

2.  Prostor iz točke 1. ovog zaključka koristit će Udruga ARTIZANAT bez naknade.

3. Udruga ARTIZANAT se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.


Vijeće je zaprimilo zahtjeva SDP-a za korištenje prostora Mjesnog odbora te jednoglasno donijelo sljedeći:


Z A K L J U Č A K

l.  SDP-u se odobrava povremeno korištenje dvorane u objektu mjesne samouprave, Zagreb, Trg hrvatskih velikana 2/1, 1. i 3. četvrtak u mjesecu 18 od do 20 sati.

2.  Prostor iz točke 1. ovog zaključka koristit će SDP bez naknade.

3. SDP se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.


5. Prenamjena parkirnih mjesta

Vijeće predlaže prenamjenu parkirnih mjesta koja su sada rezervirana kako bi se omogućilo stanarima da neka od rezerviranih mjesta koriste pod određenim uvjetima. Vijeće će u dogovoru s predsjednikom Vijeća gradske četvrti Donji grad, Robertom Faberom podružnici Zagrebparking dostaviti popis točnih lokacija. 


6. Označavanje pješačkih prijelaza 

Obilaskom ulica na području Mjesnog odbora i pregledom prometne signalizacije na kolnicima i pločnicima, vijećnice su zaključile da je signalizacija izblijedila te da je potrebno osvježiti svu pregledanu signalizaciju.   



7. Daljnje aktivnosti i zadaci Mjesnog odbora  

Vijećnice su razgovarale o mogućnostima i namjeri tiskanja letaka za mjesni odbor koji bi ili sadržavali općenite informacije o Mjesnom odboru ili bi se tiskali s konkretnom svrhom informiranja javnosti o planiranoj raspravu o budućnosti Džamije. 
Sljedeće dežurstvo je planirano za 4. svibnja. 

8. Razno

Predsjednica je izvijestila vijećnice o održanim sastancima s korisnicima prostora mjesnog odbora te je izvijestila da Gradski ured za mjesnu samoupravu, civilnu zaštitu i sigurnost rješava pitanja vezana uz prostor. 


Sjednica je završila u 19:10
Zapisnik vodila Vanja Mladineo 



KLASA: 024-08/22-003/881
URBROJ: 251-13-11-1-22-2

Zagreb, 25. travnja 2022.




                                                                                                     PREDSJEDNICA 
                                                                               VIJEĆA MO „ Hrvatski narodni vladari“

[bookmark: _GoBack]							                  Anja Pletikosa, v.r.


